Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 463

9. évfolyam Évi óraszám: 37 Belépő tevékenységformák Az informatika alapjai A személyi számítógép fő részeinek csoportosítása; a billentyűzet és az egér gyakorlott kezelése, a lemezmeghajtó és más perifériák használata, tájékozódás a mai hardvereszközök világában. Különféle kommunikációs eszközök, formák használata. Operációs rendszer használata Hajlékonylemez (flopi) formázása, azon a kívánt könyvtárszerkezet kialakítása a formázás, létrehozás, törlés parancsok használatával. Állományok kijelölése, azok másolása, mozgatása, törlése. Egy ismert nevű állomány megkeresése adott háttértáron. Vírusok fajtái, védekezés a terjedésük ellen, vírusirtó futtatása. Tömörítés és tömörített állományok kibontása. Tömörített állomány tartalmának megtekintése. Oktatóprogramok használata. Kommunikáció hálózaton Egy levelezőprogram használata, levél küldése, fogadása, a fő mezők céljának megismerése: a címzett, a tárgy. Hálózati keresőgépek használata, az egyszerű kulcsszavas és tematikus keresés módja. Hasznos webhelyek önálló felkeresése, például: Magyar Elektronikus Könyvtár, vasúti információ, önkormányzati oldalak, diákoldalak, érdeklődési körbe tartozó oldalak. Egy letöltött weboldal részletének elmentése saját háttértárra vagy új állományba a vágólap használatával (Keresés az iskola irányultságának megfelelő bármely természettudományos, környezetvédelmi, gazdasági, társadalmi ismeretek problémáinak megoldásához.) 2000/95/II. szám Adatok, adatbázisban keresés Információgyűjtés, -keresés, adatszűrés, tantárgyi oktatóprogramok adatbázisaiban vagy a szakmai irányultságnak megfelelő adatbázisokban. Könyvtárhasználat Tájékozódás az iskolai könyvtár tereiben, állományában. Ismerkedés a könyvtár alapvető szolgáltatásaival, igénybevételük módjával. A könyvtárhasználati szabályok megismerése, alkalmazása. Témakörök Tartalmak Az informatika alapjai A számítógép fő részei. Számítástechnikai eszközök kezelése: billentyűzet, egér, lemezek, nyomtató. Hardvereszközök fajtái és jellemzőik. Kommunikáció a gyakorlatban. Az operációs rendszer használata Lemez formázása, használhatóságának ellenőrzése újraformázás nélkül. Könyvtárszerkezet kialakítása a háttértárolón. Kiválasztott állományok másolása, mozgatása, törlése. Fájl- és gépvédelem. A vírusok irtása, a vírusterjedés megakadályozása. Kiválasztott állományok tömörítése és kicsomagolása. Oktatóprogramok használata. Kommunikáció a hálózaton Az iskolai hálózat vázlatos felépítése. Iskolai szolgáltatások és számítógépek használati rendje. Iskolai azonosító használata. Hálózati kommunikáció. Saját e-mail-cím használata. Elektronikus levelezés alapfunkcióinak használata: küldés, fogadás. Hasznos webhelyek. Weboldal szövegének, ábráinak mentése a háttértárra. Tematikus és kulcsszavas kereső használata webhelykereséshez. Csevegőprogram bemutatása. Adatok, adatbázisban keresés Keresési és lekérdezési feladatok meglévő adatbázisokban. Könyvtárhasználat A könyvtár terei, állományrészei, szolgáltatásai. Könyvtárhasználati szabályok. A továbbhaladás feltételei A tanuló kezelje a billentyűzetet, az egeret és a perifériákat. Alapvető állományműveleteket tudjon elvégezni a számítógépen. Használja a helyi és a távhálózati kommunikációs lehetőségeket. Tudjon levelezni, keresni, anyagot letölteni. Legyen képes tájékozódni a középiskolai könyvtár tér- és állományszerkezetében. Legyen képes információt keresni hagyományos és számítógépes forrásokból. 2000/95/II. szám

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes